Urriaren 30a

EH Bildu Nafarroa talde parlamentarioari atxikitako foru parlamentari Domingo González Martínez jaunak PES-00131 galdera egin du, idatziz erantzun dakion, zenbait gairi buruz: *92/2020 Foru Dekretuaren hirugarren xedapen iragankorra (Erizaintza ratioak egoitza zentro txikietan). Dekretu horrek, batetik, Nafarroako Foru Komunitateko gizarte zerbitzuen sistemaren barruan, egoitza zerbitzuen, eguneko zerbitzuen eta zerbitzu anbulatorioen funtzionamendua arautzen du adinekoen, desgaitasuna dutenen, eritasun mentala dutenen, adingabeen arretan eta gizarte-inklusioaren arloetan, eta bestetik, baimenen, aurretiazko komunikazioen eta homologazioen araubidea. Hirugarren xedapen iragankorrak honako hau jasotzen du: «Egoitza zentroaren ahalmena 50 tokitik beherakoa bada eta, eskaintzen diren egoiliar-toki publikoak eta zerbitzuari lotutako prestazioak batera hartuta, okupazioa % 50era iristen ez bada, erizaintzako langileen zerbitzua Osasunbidea-Nafarroako Osasun Zerbitzuko oinarrizko osasun laguntzatik jasotzen ahalko da, aurretik harekin adostuta eta Pertsonen Autonomiarako eta Garapenerako Nafarroako Agentziak baimentzen badu*».

*Hona hemen Nafarroako Gobernuko Osasun Departamentuko kontseilariak ematen dion informazioa:*

*– Hirugarren xedapen iragankorrean adierazitako ezaugarriak dituzten zenbat eta zein egoitza zentrok eskatu dute Osasunbidea-Nafarroako Osasun Zerbitzuaren erizaintza-zerbitzua eman dakien?*

*Galdera horri dagokionez, Oinarrizko Osasun Laguntzako Zuzendaritzaordean laguntza formalki eskatu duen zentro bakarra Lesakako Andra Mari da; nahiz eta erizaina kontratatuta izan (zentroko zuzendaritza), aitortu dute osasun arreta oinarrizko arretaren laguntzarekin antolatu behar dela.*

*Zehaztu behar da zentro mota horretan osasun laguntza oinarrizkoak errefortzu gisa aritzen direla hadanik, eta erabiltzaileei arreta emateko laguntzen dute, nola jardun arruntean hala Larrialdi Zerbitzuetan (LELZ, OKLZ, LZA), Oinarrizko Arretaren barruan baitaude ere bai.*

*– Hirugarren xedapen iragankorrean adierazitako ezaugarriak dituzten zenbat eta zein egoitza zentrok eskatu dute Osasunbidea-Nafarroako Osasun Zerbitzuaren Oinarrizko Osasun Laguntzaren erizaintza-zerbitzua eman dakien Nafarroako Pertsonen Autonomiarako eta Garapenerako Agentziaren baimenarekin?*

*Gaur egun ez dago protokolorik edota hitzarmenik Pertsonen Autonomiarako eta Garapenerako Nafarroako Agentziarekin egoerok balioztatu eta ezartzeko.*

Iruñean, 2023ko azaroaren 2an

Osasun Departamentuko kontseilaria: Fernando Domínguez Cunchillos